## NODARBINĀTĪBAS VALSTS AĢENTŪRA

## Iepirkums 9.panta kārtībā

**“Drukas iekārtu (printeru) kasetņu uzpilde”**

(Iepirkuma identifikācijas numurs – NVA 2017/20)

IEPIRKUMA KOMISIJAS SĒDES PROTOKOLS Nr.4

2017.gada 3.augustā

K. Valdemāra ielā 38 k-1, Rīgā

**Darba kārtība:**

Iepirkuma “Drukas iekārtu (printeru) kasetņu uzpilde”, iepirkuma identifikācijas numurs NVA 2017/20, SIA “Bronet” skaidrojuma izvērtēšana un piedāvājuma tālāka vērtēšana.

**Sēdē piedalās:**

Iepirkuma komisija (turpmāk – Komisija) izveidota ar pasūtītāja – Nodarbinātības valsts aģentūras (turpmāk – NVA) 2017.gada 26.jūnija rīkojumu Nr.151 “Par iepirkuma komisijas izveidi”.

Komisijas priekšsēdētājs: M.Rūtentāle.

Komisijas locekļi: A.Zaļūksnis,

 G.Čiževska.

Sēdē nepiedalās: T.Hohlova.

Komisijas sēdi vada: M.Rūtentāle.

Protokolē: A.Zaļūksnis.

**Sēdes norise:**

1. M.Rūtentāle informē komisijas locekļus, ka ir saņemts ar drošu elektronisko parakstu parakstīts SIA “Bronet” valdes locekļa Elvisa Bruzinska 2017.gada 2.augusta skaidrojums uz Komisijas lūgumu sniegt skaidrojumu par finanšu piedāvājumu (1.pielikums).
2. Atbilstoši Komisijas lūgumam, SIA “Bronet” ir sniedzis finanšu piedāvājumā norādītās cenas detalizētu izmaksu atšifrējumu par katras drukas iekārtas tonera kasetnes vienas vienības atjaunošanas (tajā skaitā uzpildīšana) veidošanās izmaksām, kā arī sniedzis skaidrojumu par piedāvātās cenas veidošanos ņemot vērā dažādās izmaksas, kas ietekmē pakalpojuma sniegšanu.
3. Komisija pārbauda vai SIA “Bronet” iesniegtais tehniskais piedāvājums atbilst tehniskās specifikācijas prasībām un konstatē, ka iesniegtais tehniskais piedāvājums ir atbilstošs.
4. Komisija vērtē pretendenta atbilstību nolikuma III sadaļā “Nosacījumi pretendenta dalībai iepirkumā un iesniedzamie dokumenti” izvirzītajām kvalifikācijas prasībām, kā arī to, vai ir iesniegti visi nolikuma 20.punkta apakšpunktos norādītie dokumenti. Komisija konstatē, ka SIA “Bronet” ir iesniedzis nolikuma 20.punkta apakšpunktā norādītos dokumentus, t.i., ir pievienota pretendenta pieredzes apraksts kurā norādīti trīs komersanti, kuriem pēdējo trīs gadu laikā ir veiktas drukas kasteņu uzpildes un atjaunošanas darbi, tajā skaitā viena pasūtītāja līguma ietvaros piegāde notikusi ārpus Rīgas administratīvās teritorijas. Pievienotas divas pozitīvas atsauksmes, no kurām ir secināma pieredze nolikuma 19.3. un 19.4.apakšpunktā noteiktajā apjomā.
5. Atbilstoši nolikuma 28.punktam, Komisija, Elektronisko iepirkumu sistēmas datu bāzē, veic SIA “Bronet” atbilstības pārbaudi saskaņā ar Publiskā iepirkuma likuma 9. panta astotajā daļā noteikto, ievērojot Publiskā iepirkuma likuma 9. panta devītajā, desmitajā, vienpadsmitajā un divpadsmitajā daļā noteikto kārtību, un pārbauda vai pretendentam, kuram būtu piešķiramas līguma slēgšanas tiesības nav nodokļu (nodevu) parādi, kas kopsummā pārsniedz 150,00 *euro* dienā, kad pieņemts lēmums par iespējamu iepirkuma līguma slēgšanas tiesību piešķiršanu, t.i., 2017.gada 3.augustā. Komisija konstatē, ka uz pretendentu neattiecas Publiskā iepirkuma likuma 9. panta astotajā daļā noteiktie izslēgšanas nosacījumi (2.pielikums)
6. Komisija nolemj piešķirt līguma slēgšanas tiesības SIA “Bronet”, jo iesniegtais piedāvājums ir ar viszemāko piedāvāto cenu summu par vienas vienības drukas kasetņu uzpildīšanu un atjaunošanu.
	1. Komisija nolemj nepiešķirt līguma slēgšanas tiesības SIA “IBS Biroja Tehnika”, SIA “DIGITĀLAIS SERVISS” un SIA “RF Serviss”, jo iesniegtie piedāvājumi netika atzīti par saimnieciski izdevīgākajiem, t.i., nebija ar viszemāko piedāvāto cenu summu par vienas vienības drukas kasetņu uzpildīšanu un atjaunošanu.
7. Komisija uzdod A.Zaļūksnim:
	1. trīs darbdienu laikā pēc lēmuma pieņemšanas, informēt pretendentus par iepirkuma rezultātiem un publicēt NVA mājas lapā protokolu (bez pielikumiem);
	2. desmit darbdienu laikā sagatavot un publikāciju vadības sistēmā publicēt informatīvu paziņojumu par noslēgto līgumu, kā arī publicēt noslēgto līgumu NVA mājas lapā.

Protokola pielikumā:

1. SIA “Bronet” 2017.gada 2.augsta vēstule ar Nr.1117.02082017 “Atbilde uz informācijas pieprasījumu” uz septiņām lapām.
2. Izdrukas no Elektronisko iepirkumu sistēmas datu bāzes uz trīs lapām.

M.Rūtentāle \_\_\_\_\_\_\_\_\_\_\_\_\_\_\_\_\_\_\_\_

A.Zaļūksnis \_\_\_\_\_\_\_\_\_\_\_\_\_\_\_\_\_\_\_\_

G.Čiževska \_\_\_\_\_\_\_\_\_\_\_\_\_\_\_\_\_\_\_\_

Protokolētājs: A.Zaļūksnis\_\_\_\_\_\_\_\_\_\_\_\_\_\_